 Ebola: Nàìjíríà ń ṣọ pápákọ òfurufú tórí Ebola Àjọ tí ó ń rí sí ìwọlé-wọde ní àwọn kó tún ní gba Ebola láàye o. Agbẹnusọ àjọ náà, Sunday James sọ fún BBC pé gbogbo ọmọ orílẹèdè yìí ní láti sapá wọn kí àìsàn búburú náà ti àwọn eléto ilera DR Congo ni ó ti pa eniyan mẹtàdínlógún báyìí, kó má ri bi jòkó ni ilẹẹ wa. Ó ní, A ó ránṣẹ si gbogbo àwọn òṣìṣẹ àjọ wa tí o wà ní gbogbo pápákọ òfurufú pe kí wọn fojú sita, kí wọn tún máa lo ẹrọ tàmómítà tí wọn fi ń wo bí ǹkan ṣe ngbóná sí láti ṣàyẹwò fun àwọn èrò. Bí a bá rí ẹni kankan tí ó dà bíi pé ó ní àìsàn kankan, a ó fa ẹni náà lé àwọn òṣìṣẹ ìlera tó wà ní pápákọ òfurufú lọwọ lẹsẹkẹsẹ. Ẹ ó rántí wípé ní ọdún 2014 ni Ebola wọ orílẹèdè Nàìjíríà láti ọwọ arákùnrin ọmọ Sierra Leone kan, Patrick Sawyer tí ó gbe àìsàn náà wá láti orílẹèdè rẹ. Enìyàn mẹjọ ni àìsàn náà pa lákòókò náà. Ní báyìí, ilú Bikoro ni orílẹèdè DR Congo ni a gbọ pé àìsàn náà tún ti bẹ jáde. : Àjọ tí ó ń rí sí ìwọlé wọde ní àwọn yóò bẹrẹ sí ní ṣa ipa ju ti ẹhìn wá lọ láti ríi pe Ebola tí ó ṣẹṣẹ ṣẹ yọ ni DR Congo kò wọ nú orílẹ èdè Naijiria. 